|  |  |
| --- | --- |
| Številka: 02/2025Datum: 6.8.2025 |  |

Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – UPB3, 65/08 in 40/12-ZUJF) in 25. člena Zakona o delovnih razmerjih (Uradni list RS, št. 21/13 (78/13 popr.)) Javni zavod za turizem in kulturo Kočevje, Trg zbora odposlancev 62, 1330 Kočevje, objavlja prosto strokovno tehnično delovno mesto za nedoločen čas

**SOBARICA II**

Kandidati, ki se bodo prijavili na razpisano delovno mesto, morajo izpolnjevati naslednje pogoje:

* popolna višja stopnja osnovnošolske izobrazbe.
* Posebna znanja:
* Natančno, doslednost, odgovornost, komunikativnost in prijaznost, delo z ljudmi, samostojnost.
1. Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva ena stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge na delovnem mestu so:

* čisti in pospravlja hotelske/hostelske sobe in ostale bivalne prostore ter jih pripravlja za goste,
* čisti hodnike in javne prostore,
* zbira in vodi evidenco perilo ter ga pripravlja za čiščenje,
* Tekoče in generalno čisti talne površine,
* Tekoče in obdobno generalno čisti okna,
* Tekoče in generalno čisti vgradno in ostalo pohištvo,
* Vsakodnevno čisti sanitarije,
* Namešča higienske pripomočke v sanitarije,
* Tekoče in generalno čisti delovne pripomočke,
* Ločeno odnaša smeti,
* Predlaga ukrepe za znižanje materialnih stroškov,
* Vodi zaloge čistilnih sredstev in naroča njihove nabave poslovnemu sekretarju,
* Čisti okolico,
* Zaliva rože,
* Izvaja ukrepe s področja varstva pri delu in požarne varnosti.
* Zagotavlja poslovne tajnosti pri delovanju zavoda.
* Opravlja drugih delovnih nalog, ki jih določajo normativni akti, program in sklepi sveta zavoda.
* Opravljanje drugih nalog, iste ali podobne stopnje zahtevnosti, po nalogu direktorja.

Z izbranim kandidatom bo sklenjeno delovno razmerje za nedoločen čas, s polnim delovnim časom ter poskusnim delom dveh (2) mesecev. Izbrani kandidat bo delo opravljal v objektu Hostel Bearlog in Camp Jezero, ki jih upravlja Javni zavod za turizem in kulturo Kočevje, Trg zbora odposlancev 62, 1330 Kočevje, na delovnem mestu **Sobarica II**.

Prijava na delovno mesto mora vsebovati:

1. Izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. Opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje zahtevnosti),
3. Navedba posebnih znanj in opis pridobitve posebnih znanj z dokazili.

Zaželeno je, da prijava vsebuje tudi kratek življenjepis (elektronski naslov) ter da kandidat v njej poleg formalne izobrazbe navede tudi druga znanja, veščine in izkušnje, ki jih je pridobil.

Kandidati vložijo prijave v pisni obliki, ki jo pošljejo po mailu z naslovom »**Javna objava za prosto delovno mesto – Sobarica II**« na e-naslov: vesna.malnar@kocevsko.com, in sicer **najkasneje v roku osmih (8) dni po objavi.** V postopku bodo upoštevane samo pravočasno prispele in popolne prijave.

Kandidati bodo o izboru / neizboru pisno po elektronski pošti obveščeni najkasneje v osmih dneh po zaključenem postopku izbire.

Informacije o izvedbi javne objave lahko dobite na telefonski številki (01) 82 00 94 87 ali elektronskem naslovu vesna.malnar@kocevsko.com.

V besedilu natečaja uporabljeni izrazi, zapisani v moški spolni slovnični obliki, so uporabljeni nevtralno za ženske in moške.

 **Javni zavod za turizem in kulturo Kočevje**

 direktorica

 Vesna Malnar Memedovič